**Ministru kabineta noteikumu projekta “Grozījumi Ministru kabineta 2015.gada 27.oktobra noteikumos Nr.617 “Darbības programmas “Izaugsme un nodarbinātība” 1.2.2.specifiskā atbalsta mērķa “Veicināt inovāciju ieviešanu komersantos” 1.2.2.1.pasākuma “Atbalsts nodarbināto apmācībām” pirmās projektu iesniegumu atlases kārtas īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| 1. **Tiesību akta projekta izstrādes nepieciešamība**
 |
| 1. | Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma (turpmāk- 2014.-2020.gada plānošanas perioda vadības likums) 20.panta 13.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2015.gada 27.oktobra noteikumu Nr.617 “Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.1. pasākuma “Atbalsts nodarbināto apmācībām” pirmās projektu iesniegumu atlases kārtas īstenošanas noteikumi”” (turpmāk- MK noteikumi Nr.617) 9.punktu atbildīgā iestāde ir Ekonomikas ministrija (turpmāk- EM), savukārt saskaņā ar 10.punktu projekta iesniedzējs ir biedrība. Saskaņā ar 2014.-2020.gada plānošanas perioda vadības likuma 12.pantu, sadarbības iestāde ir Centrālā finanšu un līgumu aģentūra (turpmāk- CFLA).2016.gada jūnijā CFLA ir noslēgusi līgumus ar finansējuma saņēmējiem (kopumā 10 biedrībām), bet projektu īstenošanas izmaksas ir attiecināmas ar projekta iesnieguma iesniegšanas brīdi CFLA, t.i., 2016.gada martu. MK noteikumu Nr.617 20.punktā ir noteiktas prasības apmācību sniedzējiem (pasniedzējiem). Saskaņā ar Eiropas Parlamenta un Padomes ieteikumā par Eiropas kvalifikāciju ietvarstruktūras izveidošanu mūžizglītībai (2008.gada 23.aprīlis) ietvertajām definīcijām „kvalifikācija ir oficiāls vērtēšanas un atzīšanas procesa rezultāts, ko iegūst, kad kompetenta struktūra konstatē, ka indivīds ir sasniedzis mācīšanās rezultātus atbilstīgi konkrētiem standartiem”. Jēdziens „kvalifikācija” ir attiecināms uz visiem izglītības veidiem (profesionālo, vispārējo un akadēmisko izglītību), visās izglītības pakāpēs (pamata, vidējā, augstākā izglītība, tālākizglītība) un visās izglītības formās (formālā, neformālā un ikdienas izglītība). Apmācību sniedzēja (pasniedzēja) kvalifikācija ir pašpilnveides process, kas sekmē tā personīgo izaugsmi, profesionālo zināšanu un prasmju attīstību, kas savukārt nodrošina efektīvāku infomācijas nodošanu apmācāmajiem. Apmācību sniedzēja (pasniedzēja) kvalifikāciju jāuztver plašāk par izglītības līmeni, ko apliecina dokuments par attiecīgā grāda iegūšanu, jo kvalifikācija ietver arī praktisko darba pieredzi, tādēļ apmācību sniedzēja (pasniedzēja) kvalifikācija ir augstāka nekā apmācāmajiem. EM šī noteikumu projekta ietvaros ierosina grozījumus MK noteikumu Nr.617 20.2.apakšpunktā, aizstājot nosacījumu par apmācību sniedzēja (pasniedzēja) izglītību ar nosacījumu par apmācību sniedzēja (pasniedzēja) kvalifikāciju apmācību nozarē, kas nav zemāka par kvalifikāciju, ko iegūs nodarbinātie, apgūstot apmācību programmu.MK noteikumu Nr.617 39., 40.punkts nosaka valsts atbalsta nosacījumus projekta vadības izmaksām, kas ietvertas MK noteikumu Nr.617 23.1.2.apakšpunktā. Finansējuma saņēmējam projekta vadības izmaksas ir iespējams segt divos veidos – pirmkārt, ar *de minimis* atbalstu saskaņā ar Eiropas Komisijas 2013.gada 18.decembra Regulas (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam, piemērojot 100% un uzskaitot atbalstu uz finansējuma saņēmēju, otrkārt, bez valsts atbalsta, ja finansējuma saņēmējs nodrošina projekta vadību kā ārpakalpojumu atbilstoši nacionālajam regulējumam publisko iepirkumu jomā. Esošā MK noteikumu Nr.617 39. un 40.punkta redakcijā ir pieļaujamas situācijas, kad pastāv “dalītais” projekta vadības variants - daļa izmaksu tiek segta no *de minimis* atbalsta, daļa tiek virzīta uz ārpakalpojumu, piemēram, projekta vadību nodrošina ārpakalpojuma sniedzējs uz uzņēmuma līguma pamata, bet grāmatvedību kārto biedrības darbinieki uz darba līguma pamata. Projekta vadības izmaksas ir skaidri nodalītas, tādēļ projekta vadība netiek segta no *de minimis* atbalsta, bet grāmatvedība tiek segta no *de minimis* atbalsta.EM šī noteikumu projekta ietvaros ierosina grozījumus MK noteikumu Nr.617 23.1.2.apakšpunktā un 40.punktā, nosakot, ka viena projekta ietvaros ir pieļaujama projekta vadības izmaksu dalīšana- daļa izmaksu tiek segta no *de minimis* atbalsta, daļa tiek virzīta uz ārpakalpojumu, par vienām un tām pašām izmaksām piemērojot tikai vienu atbalsta veidu- *de minimis* vai ārpakalpojums. Nosacījums stājas spēkā ar finansējuma saņēmēju projektu iesniegumu iesniegšanas brīdi CFLA.Eiropas Savienības struktūrfondu atbalsts Latvijā tiek sniegts tikai Latvijā reģistrētiem komersantiem. 1.2.2.1. pasākuma pirmās atlases kārtas ietvaros atbalsts tiek sniegts Latvijā reģistrētiem sīkajiem (mikro), mazajiem, vidējiem un lielajiem komersantiem, kas ir 1.2.2.1. pasākuma gala labuma guvēji un finansējuma saņēmēji ir biedrības, kuras pārstāv vienu no apstrādes rūpniecības apakšnozarēm, IT nozari vai izmitināšanas un ēdināšanas pakalpojumu nozari. Atbalsts tiek sniegts biedrību biedriem un ar tiem saistītajiem komersantiem atbilstoši Noteikumu projekta pielikumā Nr.1 norādītajām atbalstāmajām nozarēm. Lai nodrošinātu lielāku sīko (mikro) un mazo komersantu iesaisti, ir saglabāta augstākā iespējamā atbalsta intensitāte (atbilstoši Eiropas Komisijas 2014.gada 17.jūnija Regulas Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu 31.pantā noteiktajam) (turpmāk- EK Regula Nr.651/2014), vidējiem un lielajiem komersantiem attiecīgi piemērojot 60% un 50% atbalsta intensitāti, un lielajiem komersantiem, kuru pēdējā pārskata gada peļņa pēc nodokļu nomaksas ir lielāka par 5 miljoniem *euro* - 30% atbalsta intensitāti.Komersanta kategoriju vērtē saskaņā ar EK Regulas Nr.651/2014 1.pielikumā noteikto- darbinieku skaits un gada apgrozījums un/vai gada kopsavilkuma bilance. Komersanta kategorijas noteikšanai ņem vērā visus saistītos uzņēmumus un vienu virs- un vienu zem- partneruzņēmumus. Partneruzņēmuma peļņa tiek ņemta vērā proporcionāli tā kapitāldaļām, un, vērtējot komersanta kategoriju, jāņem vērā partneruzņēmuma, kas reģistrēts Latvijā un peļņu arī gūst Latvijā, nevis ārvalstīs, lai veicinātu investīciju piesaisti un ārvalstu uzņēmumi izvēlētos radīt darba vietas Latvijā. Ja mazajam komersantam, kas vēlas saņemt atbalstu, ir mātes uzņēmums ārvalstīs vai partneruzņēmums Latvijā, tad komersanta statusa noteikšanai tiek ņemta vērā tikai Latvijas uzņēmuma (grupas) peļņa, tādējādi nodrošinot lielāku atbalsta intensitāti par 30%. Ir būtiski nodrošināt vienotu pieeju ES fondu sistēmā iesaistītajām institūcijām (t.sk. 1.2.2.1.pasākuma finansējuma saņēmējiem- biedrībām), kuras piešķir atbalstu saimnieciskās darbības veicējiem, vērtējot komersanta kategoriju un grūtībās nonākušā uzņēmuma pazīmes, tādēļ CFLA ir izstrādājusi Informatīvu materiālu par mikro, mazā un vidējā uzņēmuma un grūtībās nonākuša uzņēmuma statusa noteikšanu, kas publicēta CFLA mājas lapas vietnē š.g. 26.septembrī. EM šī noteikumu projekta ietvaros ierosina grozījumus MK noteikumu Nr.617 43.4.apakšpunktā, precīzāk definējot komersanta reģistrācijas un peļņas gūšanas vietu- Latvija, kas finansējuma saņēmējiem atvieglotu komersanta kategorijas un atbilstošas atbalsta intensitātes noteikšanu. |
| 3. | Projekta izstrādē iesaistītās institūcijas | EM |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1.2.2.1. pasākuma pirmās atlases kārtas mērķa grupa ir mikro, mazie, vidējie un lielie komersanti. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne finansējuma saņēmējiem, ne gala labuma guvējiem, ne fondu vadībā iesaistītajām institūcijām. |
| 3. | Administratīvo izmaksu monetārs novērtējums | Projekts neparedz ietekmi uz administratīvo slogu. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Atbildīgā institūcija | EM  |
| 3. | Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām EM tās tīmekļa vietnē publicē informāciju par noteikumu projektu un par tā virzību.  |
| 2. | Sabiedrības līdzdalība projekta izstrādē | Atbilstoši normatīvo aktu prasībām EM tās tīmekļa vietnē publicē informāciju par noteikumu projektu un par tā virzību.  |
| 3. | Sabiedrības līdzdalības rezultāti | MK noteikumu projekts ir labvēlīgs 1.2.2.1. pasākuma mērķa grupai un finansējuma saņēmējam. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | EM kā atbildīgā iestāde, CFLA kā sadarbības iestāde. |
| Projekta izpildes ietekme uz pārvaldes funkcijām institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| Cita informācija | Nav. |

**Anotācijas III, V sadaļa – projekts šo jomu neskar.**

Ministru prezidenta biedrs,

ekonomikas ministrs A.Ašeradens

Vīza: Valsts sekretārs J.Stinka

08.11.2016 14:25

1199

U.Rogule-Lazdiņa

67013002, Una.Rogule-Lazdina@em.gov.lv